CELEX: C2006/036/39
Language: fi
Date: 2006-02-11 00:00:00
Title: Asia C-402/05 P: Yassin Abdullah Kadin  17.11.2005  tekemä valitus Euroopan yhteisöjen ensimmäisen oikeusasteen tuomioistuimen toisen jaoston (laajennettu kokoonpano) asiassa T-315/01, Yassin Abdullah Kadi vastaan Euroopan unionin neuvosto ja Euroopan yhteisöjen komissio,  21.9.2005  antamasta tuomiosta

11.2.2006   
            
            
               FI
            
            
               Euroopan unionin virallinen lehti
            
            
               C 36/19
            
         Yassin Abdullah Kadin 17.11.2005 tekemä valitus Euroopan yhteisöjen ensimmäisen oikeusasteen tuomioistuimen toisen jaoston (laajennettu kokoonpano) asiassa T-315/01, Yassin Abdullah Kadi vastaan Euroopan unionin neuvosto ja Euroopan yhteisöjen komissio, 21.9.2005 antamasta tuomiosta
   (Asia C-402/05 P)
   (2006/C 36/39)
   Oikeudenkäyntikieli: englanti
   Yassin Abdullah Kadi, kotipaikka Jedda (Saudi-Arabia), on valittanut 17.11.2005 Euroopan yhteisöjen tuomioistuimeen Euroopan yhteisöjen ensimmäisen oikeusasteen tuomioistuimen toisen jaoston (laajennettu kokoonpano) asiassa T-315/01, Yassin Abdullah Kadi vastaan Euroopan unionin neuvosto ja Euroopan yhteisöjen komissio, 21.9.2005 antamasta tuomiosta. Valittajan edustajana on Ian Brownlie, CBE QC, David Anderson, QC, barrister Pushpinder Saini ja solicitor Guy Martin, ja prosessiosoite on Luxemburgissa.
   Valittaja vaatii, että yhteisöjen tuomioistuin
   
               a)
            
            
               kumoaa kokonaan ensimmäisen oikeusasteen tuomioistuimen tuomion,
            
         
               b)
            
            
               toteaa, että 27.5.2002 annettu neuvoston asetus (EY) N:o 881/2002 (1) on mitätön,
            
         
               c)
            
            
               velvoittaa neuvoston ja/tai komission korvaamaan valittajan oikeudenkäyntikulut tästä muutoksenhakumenettelystä ja oikeudenkäynnistä ensimmäisen oikeusasteen tuomioistuimessa.
            
         Oikeudelliset perusteet ja pääasialliset perustelut:
   Valittaja väittää, että ensimmäisen oikeusasteen tuomioistuin teki oikeudellisen virheen, kun se katsoi, että EY 308 artikla yhdessä EY 60 ja EY 301 artiklan kanssa oli riittävä oikeudellinen perusta asetukselle N:o 881/2002.
   Valittaja väittää lisäksi, että ensimmäisen oikeusasteen tuomioistuin tulkitsi virheellisesti kansainvälisen oikeuden merkityksellisiä periaatteita:
   
               —
            
            
               ensimmäisen oikeusasteen tuomioistuimen tuomiossa sekoitetaan kysymys YK:n peruskirjasta sopimusvelvoitteiden lähteenä eri kysymykseen, joka koskee turvallisuusneuvoston päätösten vaikutuksia jäsenvaltioihin;
            
         
               —
            
            
               ensimmäisen oikeusasteen tuomioistuin teki oikeudellisen virheen olettaessaan, että YK:n peruskirjan VII luvun perusteella tehdyt turvallisuusneuvoston päätökset on sisällytettävä automaattisesti kansallisen lainsäädännön ja tuomiovallan alaan;
            
         
               —
            
            
               ensimmäisen oikeusasteen tuomioistuin teki oikeudellisen virheen katsoessaan, että sillä on nyt toimivalta arvioida YK:n peruskirjan VII luvun perusteella tehtyjen YK:n turvallisuusneuvoston päätösten laillisuutta;
            
         
               —
            
            
               ensimmäisen oikeusasteen tuomioistuimen päättely ehdottomien normien (jus cogens) käsittelyssä on olennaisesti ristiriitaista;
            
         
               —
            
            
               ensimmäisen oikeusasteen tuomioistuin ei ole arvioinut sen oikeudellista merkitystä, että turvallisuusneuvosto ei ole perustanut itsenäistä kansainvälistä tuomioistuinta.
            
         
      (1)  Tiettyihin Osama bin Ladenia, al-Qaida-verkostoa ja Talebania lähellä oleviin henkilöihin ja yhteisöihin kohdistuvista erityisistä rajoittavista toimenpiteistä sekä Afganistaniin suuntautuvan tiettyjen tavaroiden ja palvelujen viennin kieltämisestä, Afganistanin Talebania koskevien lentokiellon ja varojen sekä muiden taloudellisten resurssien jäädyttämisen laajentamisesta annetun neuvoston asetuksen (EY) N:o 467/2001 kumoamisesta 27 päivänä toukokuuta 2002 annettu neuvoston asetus (EY) N:o 881/2002 (EYVL L 139, 29.5.2002, s. 9–22).